ธปท.เชื่อมอีวอลเลตกับพร้อมเพย์หนุนจ่ายสะดวกลดใช้เงินสด
ธปท.เปิดให้บริการอีวอลเลตเชื่อมโยงกับระบบพร้อมเพย์ เริ่ม 15 ก.ย.นี้เพิ่มความสะดวกให้ประชาชนใช้จ่าย และลดการใช้เงินสด
15 ก.ย. 2560

ธปท.เปิดให้บริการอีวอลเลตเชื่อมโยงกับระบบพร้อมเพย์ เริ่ม 15 ก.ย.นี้เพิ่มความสะดวกให้ประชาชนใช้จ่าย และลดการใช้เงินสดน.ส. สิริธิดา พนมวัน ณ อยุธยา ผู้ช่วยผู้ว่าการ สายนโยบายระบบการชำระเงินและเทคโนโลยีทางการเงิน ธนาคารแห่งประเทศไทย (ธปท.) กล่าวว่า  ธปท.ได้ร่วมกับสมาคมธนาคารไทย สมาคมการค้าผู้ให้บริการช าระเงินอิเล็กทรอนิกส์ไทย ธนาคารพาณิชย์ไทย สาขาธนาคารพาณิชย์ต่างประเทศ ผู้ให้บริการเงินอิเล็กทรอนิกส์ (อี – วอลเลต (e-Wallet ) หรือ อี-มันนี่ ( e-Money) และบริษัท เนชั่นแนล ไอทีเอ็มเอ๊กซ์  ได้พัฒนาบริการเชื่อมโยงอีวอลลเลตกับระบบพร้อมเพย์ ซึ่งเปิดให้บริการได้วันนี้( 15 ก.ย.2560) เป็นวันแรกทั้งนี้ เพื่อเพิ่มความสะดวกในการโอนเงินหรือเติมเงินระหว่างบัญชีเงินฝากธนาคารกับอีวอลเลตของผู้ให้บริการที่ไม่ใช่ธนาคาร (นันแบงก์)  ได้ง่ายขึ้น  เนื่องจากสามารถตัดเงินในบัญชีที่ผูกพร้อมเพย์นำมาใช้จ่ายผ่านอี-วอลเลตและอี-มันนี่ได้เลย  เป็นการเพิ่มทางเลือกให้ประชาชนมีช่องทางการใช้จ่ายในชีวิตประจำวันที่สะดวก รวดเร็วขึ้น มีการบริโภคมากขึ้น ลดการใช้เงินสดในอนาคต นำไปสู่การผลักดันประเทศไทยเข้าสู่สังคมการชำระเงินทางอิเล็กทรอนิกส์สำหรับ ธนาคารที่เข้าร่วมให้บริการเชื่อมโยงอี-วอลเลต กับระบบพร้อมเพย์  มีธนาคารเข้าร่วม 10 แห่ง และผู้ให้บริการอี -วอลเลต ที่เป็น นันแบงก์ 2 แห่ง เริ่มต้นให้บริการก่อน และต่อไปผู้ให้บริการอื่นๆ จะทยอยเปิดให้บริการตามความพร้อมอย่าไรก็ดีการเริ่มใช้บริการอี-วอลเลต ของนันแบงก์ที่เชื่อมโยงกับระบบพร้อมเพย์ ประชาชนต้องเปิดใช้บริการกับผู้ให้บริการตามช่องทาง และวิธีการที่ผู้ให้บริการแต่ละรายกำหนด ซึ่งจะมีการยืนยันตัวตนของผู้ใช้บริการ เพื่อให้มั่นใจว่าเป็นเจ้าของ อี-วอลเลต หลังจากนั้น ผู้ใช้บริการจะได้รับหมายเลขอี-วอลเลต 15 หลัก เพื่อใช้โอนเงินหรือเติมเงินเข้าอี-วอลเลต และสามารถโอนเงินจากอี-วอลเลตไปยังบัญชีเงินฝากธนาคารผ่านเลขประจำตัวประชาชนหรือหมายเลขโทรศัพท์มือถือได้ ซึ่งมีอัตราค่าธรรมเนียมเช่นเดียวกับการโอนเงินพร้อมเพย์ คือ ถ้าไม่เกิน 5,000 บาท ฟรีค่าธรรมเนียม